Salzspeicher
Salzspeicher (saltlager) er seks historiske murstensbygninger, der ligger ud til floden Trave i Lübeck, Tyskland ved siden af byporten Holstentor.

De er opført fra sidste halvdel af 1500-tallet til første halvdel af 1700-tallet, og blev oprindeligt brugt til opbevaring af salt fra minerne i det nærliggende Lüneburg, som blev bragt til Lübeck via Stecknitzkanalen. Saltet blev herfra lastet på skibe og sendt til adskillige forskellige havne i Østersøregionen for at blive brugt til at salte kød. Salthandel var en stor indtægtskilde for Hanseforbundet og Lübeck fra senmiddelalderen og fremefter.

I de efterfølgende århundreder blev bygningerne brugt til opmagasinering af en række forskellige varer som bl.a. tekstiler, korn og træ.

En del af komplekset blev brugt som residens for grev Orlok i den klassiske gyserfilm Nosferatu, eine Symphonie des Grauens (1922 ) og i genindspilningen Nosferatu the Vampyre (1979).

Bygninger 
 Speicher 1 opført i 1579
 Speicher 2 opført i 1599
 Speicher 3 opført i  1600 
 Speicher 4 opført i  1594 
 Speicher 5 opført i  1743–1745 
 Speicher 6 opført i  1743–1745

Referencer

Eksterne henvisninger 

Bygninger, konstruktioner og anlæg i Lübeck